NaiveNeuron/SloPal huggingface dataset:
Hlina, Alojz, poslanec NR SR (2015-05-06):
Ďakujem pekne. Ďakujem aj pánovi Bublavému aj pánovi Beblavému. (Povedané so smiechom.) Jak to pekne vyšlo. Pán Bublavý, ja, či veríte, či neveríte, ja tomu verím, ja verím, že sú ľudia, ktorí robia tam na tej dedine, to je hrozná robota, ja si to viem predstaviť. Každý vás ťahá za rukáv, každý niečo potrebuje. Človek sa trápi hore-dole, ale vy sa trápite, ale potom na šupu, za sekundu odíde z tejto krajiny to, čo by mohla celá VÚC-ka z toho žiť možno dekádu, z čoho by mohli robiť chodníky, a vy musíte potom stretať tých ľudí a vysvetľovať im, prečo nemáte na to, prečo nemáte na to. To mi vadí. Ja som toto sa snažil namietať a nie, prísne vzaté nemám pocit, že som kritizoval Kmotríka, práve som bol v tom, že som mal, sa mi to javilo práve naopak, mne sa to javilo, som bol zvedavý, ako to dopadne, ale vidíte, že vycúval z toho. Asi vycúval z toho, keď každý lúmen, ktorý sa o neho obtrel, ho potreboval ťahať za rukáv, že aj ja, ja, aj ja, viete. Tak povedal, a to sú presne tí ľudia, ktorí povedia, ja toto nepotrebujem, aby mne tu hocijaký lúmen vykrikoval. Ale pre nás, pre tento štát by bolo naozaj lepšie, keby sme poznali ľudí, s kým obchoduje tento štát. Keby sme ich poznali, rádovo, rádovo, rádovo lepšie. A to, čo spomínal pán kolega Beblavý, áno, je to faktom, že keby sme my vedeli, keby sme my vedeli, kde aké úložky naši... Viete, to je to, to mali tí diktátori niekde z Konga, hej, takí, proste tam stínali mačetami tých, ja neviem, tam tie kmene a neviem čo a potom niekde v Švajčiarsku našli miliardy. Viete, že to sú, chvalabohu, nás tu ešte nikto nestína, ale to je presne tou visačkou, hej, slabej tej ekonomiky, slabého toho štátu, že proste takto to dopadne.
Pellegrini, Peter, predseda NR SR (2024-02-27):
Prezentujme sa a hlasujme o uznesení tak, ako je uvedené v tlači 186. (Hlasovanie) Prítomných 138, za 51, proti 74, zdržalo sa 12, nehlasoval 1. Konštatujem, že toto uznesenie sme neschválili . Pristúpime k hlasovaniu o návrhu uznesenia k limitu návrhu verejných výdavkov na rok 2024 až 2027, tlač 118, bod 92 programu. Prosím povereného člena výboru pre financie a rozpočet, pána poslanca Karasa, aby uviedol toto hlasovanie. (Hlasovanie v prvom čítaní o limite verejných výdavkov na roky 2024 až 2027 , tlač 118.)
Paška, Pavol, predseda NR SR (2012-09-18):
Je tu návrh pána poslanca Bugára. Pani podpredsedníčka, považujem to za tiež rozumnejšie. Výbor tak či tak si vie okamžite predvolať ministrov, dostať informácie. A na základe potom uznesenia výboru môžeme konať aj v pléne. Pokiaľ to bude správa, tak to bude, samozrejme, až v októbri. Takže nevieme dostať správu od ministra na túto schôdzu, vieme dostať informáciu do výborov. A podľa informácie pána poslanca Bugára už bolo prijaté uznesenie výboru o tom, že obidvaja príslušní rezortní ministri majú prísť o tom informovať. A potom na základe rozhodnutia bude dokonca možno vykonaný poslanecký prieskum. Takže ak chcete, ja dám hlasovať o vašom návrhu, budeme hlasovať o návrhu pani podpredsedníčky. Ešte, pardon, pán poslanec Hlina, nech sa páči.
Zmajkovičová, Renáta, podpredsedníčka NR SR (2013-06-19):
Ďalším, ktorý vystúpi v rozprave, pán poslanec Hraško. Pripraví sa pán poslanec Mikuš.
B. Bugár, podpredseda NR SR: (2001-11-07):
Pani poslankyňa Tóthová.
Naď, Jaroslav, minister obrany SR (2022-05-04):
Ďakujem veľmi pekne. Vážený pán predsedajúci, vážené kolegyne, kolegovia, dovolím si predložiť vám návrh na prerokovanie materiálu, návrh na aktualizáciu súhlasu s prítomnosťou zahraničných ozbrojených síl členských krajín NATO na území Slovenskej republiky. Ako viete, 15. marca tohto roku Národná rada schválila prítomnosť príslušníkov ozbrojených síl Česka, Poľska, Nemecka, Slovinska, Holandska a Spojených štátov amerických na našom území za účelom demonštrovať súdržnosť a pripravenosť NATO, brániť sa proti vonkajším hrozbám, čím naozaj Národná rada Slovenskej republiky urobila zásadný krok pre posilnenie obranyschopnosti Slovenskej republiky a ochranu jej obyvateľov. Celkový počet príslušníkov ozbrojených síl týchto štátov bol stanovený na 2 100 profesionálnych vojakov. Následne sme ďalej rokovali o rôznych ďalších spôsobilostiach aj s tými krajinami, alebo teda s tými krajinami, ktoré ste predtým schválili a podarilo sa nám získať ďalšie spôsobilosti, ktoré vyžadujú navýšenie tohto počtu. Preto vám predkladám aktualizáciu tohto materiálu, kde hovoríme o navýšení mandátových počtov pre ozbrojené sily Českej republiky o 100, Nemecka o 500, Slovinska o 100 a Spojených štátov amerických o 200, čím sa celkový počet príspevkov zvýši z 2 100 na 3 000 profesionálnych vojakov. Len pripomínam, lebo do veľkej miery sa šíria rôzne dezinformácie po našej krajine, že všetky tieto jednotky si platia krajiny, ktoré ich vysielajú, aj ľudí, teda aj personál ako taký, platy, ubytovanie, stravovanie, vrátane techniky, ktorá sem prichádza, jej servisovanie, muníciu a tak ďalej. Jednoducho Slovenskú republiku to nestojí nič. Je to veľmi výhodné pre nás, aby sme tu tých, tie spojenecké jednotky mali a zároveň nám poskytujú také spôsobilosti, aké Slovenská republika nikdy nemala. Štyri batérie systému Patriot je najväčšia ochrana per capita protivzdušná na svete, mimochodom. Takže, naozaj, aj v rámci rôznych diskusií, ktoré máte, jednoducho môžete byť hrdí na to, že sa nám podarilo tu dostať na naše územie z hľadiska posilňovania obrany. Týmto vás teda žiadam o schválenie tohto materiálu, ktorý bol prerokovaný aj vo výbore pre obranu a bezpečnosť a, samozrejme, predtým vo vláde Slovenskej republiky. Ďakujem veľmi pekne.
Števulová, Zuzana, poslankyňa NR SR (2023-12-18):
Ďakujem vám, kolegyne a kolegovia, za tieto početné reakcie. Som teda veľmi rada, že aspoň na našej strane som nás vyprovokovala k diskusii takto poobede. V prvom rade akože by som chcela aj poďakovať kolegovi Dostálovi, aj kolegyni Janke Bittó Cigánikovej za odporúčania. Áno, ja som, Ondrej, chvíľu rozmýšľala, či navrhnúť a požadovať hlasovanie o každom bode osobitne, lenže viete, potom som prešla tým svojím príspevkom bod po bode, tým pozmeňujúcim návrhom. Zároveň som si spomenula, ako nás včera vlastne premiér v nejakej diskusnej relácii nazval bandou naivných detí, a keďže nechcem byť naivná, tak, a zároveň mám pocit, že ten zákon je vlastne neopraviteľný, že naozaj jediné, čo tam môže naozaj ostať a o čom môžme rokovať v tom skrátenom legislatívnom konaní, je ten fond vzájomnej pomoci. Tak budem dúfať, možno stále naivne, ale teda keď už som súčasťou tej bandy, že teda koaliční poslanci sa na to pozrú naozaj s čistou mysľou a dušou a celý ten návrh v podstate v zmysle či už nášho pozmeňujúceho návrhu, alebo teda ak niekto bude navrhovať v rozprave jeho vrátenie, myslím, že kolega Dostál to už aj urobil, nie som si teraz istá, už pri tej dlhej debate, takže sa to stane, pretože podľa mňa v tejto podobe to je neopraviteľné a tento návrh by nemal ďalej pokračovať. A teda ďakujem aj ostatným za všetky tie príspevky. Vzhľadom na čas nemám čas vám každému individuálne odpovedať, ale znova by som zdôraznila stanovisko Benátskej komisie a princíp sebaobmedzenia a zdržanlivosti štátnej moci pri skrátených legislatívnych konaniach. Tým by sa určite mali riadiť. Ďakujem.
Kuffa, Filip, poslanec NR SR (2023-05-17):
Takže ideme podať pozmeňujúci návrh k tomuto zákonu. Jednak nám tam skončila účinnosť, takže potrebovali sme ju aktualizovať. Druhá, druhá tá zmena je možnosť odstúpiť od nájomnej zmluvy, ak nájomca nehospodári so starostlivosťou riadneho hospodára, ktorá je už upravená v nariadení vlády, čiže nie je to zas až také nóvum, pretože nariadenie vlády existuje, ale ideme to v podstate premietnuť aj do zákona. Takže pozmeňujúci a doplňujúci návrh poslanca Národnej rady Slovenskej republiky Filipa Kuffu. Návrh poslanca Národnej rady Slovenskej republiky Tomáša Tarabu na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov sa mení a dopĺňa takto. 1. V úvodnej vete sa slová „dopĺňa sa § 1a, ktorý znie“ nahrádzajú slovami „za § 1 sa vkladá § 1a, ktorý znie“. 2. V čl. 1 § 1a odsek 1 znie: „(1) Ak je prenajímateľom poľnohospodárskeho pozemku Slovenský pozemkový fond (ďalej len „fond“), je oprávnený odstúpiť od nájomnej zmluvy aj pred uplynutím dohodnutého času, ak nájomca nevyužíva prenajaté pozemky alebo len niektorý z nich riadnym spôsobom na dohodnutý účel a so starostlivosťou riadneho hospodára. O zisteniach podľa prvej vety vyhotoví fond zápisnicu z vykonanej kontroly, ktorá je podkladom pre podstúpenie od nájomnej zmluvy.“ 3. V čl. 1 v § 1a odsek 2 znie: „(2) Dňom skončenia nájmu je nájomca povinný vypratať prenajaté pozemky a odovzdať ich fondu v stave zodpovedajúcom druhu pozemku, ak sa s fondom nedohodne inak. 4. V čl. 1 v § 1a sa vypúšťa odsek 3. 5. V § 10 ods. 7 sa slová „Slovenského pozemkového fondu (ďalej len „fond“)“ nahrádzajú slovami „fondu“. 6. Čl. 2 znie: „Čl. II Tento zákon nadobúda účinnosť 1. júla 2023.“ Ďakujem, skončil som.
B. Bugár, podpredseda NR SR: (2006-02-02):
(Hlasovanie.) Prítomných je 140 poslancov, za 139, zdržal sa 1. Konštatujem, že tretiu pripomienku sme schválili.
Blanár, Juraj, poslanec NR SR (2010-10-13):
Ďakujem pekne. Ja nechcem reagovať na to množstvo argumentov, ktoré pani poslankyňa povedala vo svojom vystúpení faktickou poznámkou, lebo budem mať vystúpenie a tam poviem tie základné východiská. Ale doplním moju kolegyňu, ktorá hovorila o tom a budem citovať. Pani poslankyňa vy ste povedali, že osoby budú postihnuté, ktoré znásilňovali Ústavu Slovenskej republiky. Veď pán minister Kaník bol ten, ktorý takisto predložil zákon, ktorý Ústavný súd posúdil, že je protiústavný. A veľmi výrazne mu pritom asistovala pani predsedníčka vlády, súčasná, pani Radičová. (Potlesk.) Takže bolo by dobré, keby ste si vstúpili do svedomia. A mali by ste začať s tým od seba. Ja by som to veľmi odporúčal, pani poslankyňa. Ďakujem.
Galek, Karol, poslanec NR SR (2016-09-21):
V rozprave vystúpili traja poslanci. Nepredložili žiadne návrhy. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Poliačik, Martin, poslanec NR SR (2014-11-10):
Janko, ďakujem za tvoju reč. Tiež obdivujem, že si udržal aj niť, aj myšlienku, aj pozornosť. Sám viem, aké to je o šiestej ráno. A chcem sa ti zdôveriť s jednou vecou. Ako reakcia na to moje vystúpenie mi prišiel e-mail, čo je pre mňa akože čisté sci-fi, lebo keď mi niekto napíše, že, okej, ďakujem za vaše vystúpenie, to je v pohode. Ale tam je uvedené: „Patrím k vašej generácii, sledujem vás zo zámoria a akokoľvek už to dopadne, dúfam, že budete mať aj naďalej silu pokračovať v tomto boji.“ A to, keď niekto, kto opustil túto krajinu a trávi čas na opačnej strane podľa všetkého oceánu, tým že sleduje ranné tieto naše hodinové vystúpenia v parlamente, tak mi naozaj dáva zase aspoň iskru nádeje, že tí ľudia, ktorí tam odišli, ešte možno prídu naspäť, že tie veci, ktoré sa tam naučia, vedia vo forme nejakého know-how, nejakej skúsenosti, nejakej nadobudnutej novej príčetnosti zo sveta sem vrátiť, ak im na to dáme dôvod a ak im na to dáme príležitosť. A myslím si, že tak ako si vyárendoval to ihrisko a ako si tam postavil tých ľudí s tými píšťalkami, tak by to mohlo fungovať za predpokladu, že po písknutí píšťalkou by bolo každému jasné, že je faul, lebo ak sa bude iba pískať píšťalkou a ľudia si budú myslieť, že to je diskotéka, tak sa bude behať cez čiaru tam a naspäť, lebo nikto tak nebude vedieť, že sa stala chyba, takže to je dôležité, aby sme pochopili, že nastal faul.
Taraba, Tomáš, poslanec NR SR (2022-11-09):
... chcem, aby ma počula. (Povedané súbežne s predsedajúcim. Krátka pauza. Reakcia z pléna.) Jak vždy bola drzá, tak aj je. (Reakcia z pléna.) No, pani ministerka, povedali ste, že všetko podstatné ste povedali vo svojom prejave, vy máte takú, také veľké šťastie, že vy keď končíte vo funkciách, tak väčšinou zbehne nejaký zaujímavý kšeft, keď ste boli štátna tajomníčka, budovali ste so smerákmi... (reakcia z pléna), ste budovali... (Prerušenie vystúpenia predsedajúcim.)
Fecko, Martin, poslanec NR SR (2018-11-21):
Ďakujem, Martin, ja len poviem jednu vetu. Žiaľ, ako hlboko sme klesli.
Petrák, Ľubomír, poslanec NR SR (2013-10-23):
Ďakujem za slovo, pán predseda. V rozprave k vládnemu návrhu zákona vystúpilo celkove deväť poslancov. Pán poslanec Érsek podal podľa § 73 ods. 3 písm. a) procedurálny návrh vrátiť návrh zákona na dopracovanie. Prosím, dajte o tomto návrhu hlasovať.
Šíbl, Jaromír, poslanec NR SR (2023-05-24):
Ja len krátku reakciu na pani poslankyňu Zemanovú. Samozrejme, že súhlasím s ňou, že v ideálnom svete by bolo správne tento návrh zákona predkladať ako vládny návrh. Žiaľ, teda vzhľadom na situáciu, ktorá je veľmi dynamická, stáli sme pred len dvomi možnosťami, alebo predložíme tento návrh zákona ako poslanecký návrh, alebo ho nepredložíme vôbec. Vybrali sme si formu poslaneckého návrhu, ktorú považujeme vzhľadom na závažnosť problematiky za v danej situácii oprávnenú a legitímnu. Ďakujem a budeme sa uchádzať o vašu podporu pri hlasovaní. Ďakujem.
Vaľová, Jana, poslankyňa NR SR (2018-06-12):
Ďakujem veľmi pekne. Ja sa vrátim trošku do minulosti a zase zacitujem pána Mihála, kde bola pani Nicholsonová štátna tajomníčka, on bol minister, kedy napísal v svojom blogu po vláde, kedy vládli, že: „Zostal som prekvapený, koľko som chcel urobiť zmien, a skoro sa mi nič nepodarilo, lebo to stopol minister financií.“ Tak ja som veľmi rada, že toto nestopol minister financií, lebo vieme vždycky, že je to o, samozrejme, aj o rezorte sociálnych vecí, ale je to vždycky aj vyjednávanie s ministrom financií a nájsť finančné prostriedky nielen tohto roku, ale ako môj kolega Erik Tomáš povedal, na budúci rok to má byť 120 mil., teraz rezort našiel 85 mil. a 41 mil. sa pridá plus ešte na budúci rok. Takže bolo to o debate, o vyjednávaní. A ja si myslím, že všetci, ako povedal môj kolega, boli spokojní. Ja viem, že dneska, už keď je to zvýšenie na osobnú asistenciu o 1 euro, tak vaša kolegyňa povie alebo kolega, povedia, že malo to byť o 2 eurá. My to všetko vieme. Vždy to bude ináč, ako to predkladáme. A naozaj myslím si, že tento zákon je veľmi dobrý a ešte na Slovensku za žiadnej vlády sa takéto opatrenie nikdy neurobilo a neurobilo sa zvýšenie naozaj o toľko finančných prostriedkov za opatrovateľstvo, o 120, o 120 eur, ako sa to urobilo teraz. A stále voláte po systémových zmenách. Ja som nepostrehla, pani kolegyňa Nicholsonová, aby vy ste tu dneska predložili systémovú zmenu. Možno ste prečítala pozmeňováky, ktoré už čítate tri roky, odkedy nie ste vo vláde, stále jedny a tie isté, ako povedal kolega, odídete z výboru. Keď máte vážny záujem, tak tie pozmeňovacie návrhy budete na výbore presadzovať a budete chcieť, naozaj aby prešli. Takže si myslím, že systémovú zmenu tu nikto nedoniesol z opozície ani lepší systém, ani lepšiu možnosť, a vždy je to o financiách. A som rada, že sa ministerstvo financií tentokrát dohodlo s ministrom práce a všetci s tým súhlasili, aj telesne postihnutí a ich zástupc... (Prerušenie vystúpenia časomerom.)
Laššáková, Jana, podpredsedníčka NR SR (2015-09-23):
Prezentujme sa a hlasujeme. (Hlasovanie.) Prítomných 129 poslancov, za návrh bolo 97, proti 2, zdržalo sa 26 poslancov, 4 poslanci nehlasovali. Konštatujem, že sme schválili návrh pána spravodajcu. Sme v treťom čítaní . Otváram rozpravu v rámci tretieho čítania. Do rozpravy sa nehlási nikto. Vyhlasujem rozpravu za skončenú. A teraz pristúpime k hlasovaniu návrhu zákona ako o celku s odporúčaním gestorského výboru. Pán spravodajca.
Paška, Pavol, predseda NR SR (2014-11-10):
Evidentne nie sme uznášaniaschopní, takže pýtam sa. Je všeobecný súhlas s návrhom? (Nesúhlasná reakcia pléna.) Nie je s tým všeobecný súhlas. Pani podpredsedníčka Jurinová do rozpravy, nech sa páči.
Drdul, Dominik, poslanec NR SR (2021-10-19):
Ďakujem za slovo. Pani kolegyňa, ja by som sa chcel tiež poďakovať za váš príspevok a rovnako ministerstvu za túto iniciatívu. Rovnako chcem poďakovať za to, že ste spomenuli prípad konkrétneho Centra včasnej intervencie. Nie kvôli tomu, že by išlo o konkrétne centrum, to určite nie, ale skôr skrz to, že sa na ňom dalo demonštrovať, kde má systém slabiny a kde sa treba zamerať na zlepšenia a inovácie. Možno aj súčasnej platnej legislatívy alebo kde treba vyvinúť možno aj nejaké neformálne úsilie. Chcem rovnako poďakovať ministerstvu, samozrejme, že tento stav rieši a chcel by som deklarovať, že som k dispozícii, ak by som vedel zo svojej pozície akýmkoľvek spôsobom pomôcť. Ďakujem.
T. Rosová, poslankyňa: (2007-06-26):
Spomínal pán poslanec Štefanec činnosť predchádzajúceho vládneho výboru pre obnovu Vysokých Tatier. Po dlhých a určite nie priateľských diskusiách sa vtedy zrodil kompromis, zrodila sa dohoda o zonácii. Nikto sa necítil vtedy víťazom, ale nikto sa necítil ani porazeným. To svedčí o tom, že tá dohoda bola vyvážená, že bola vybalansovaná. Dnes koalícia, skrývajúca sa za poslanca Záhumenského, túto dohodu zmietla zo stola. No a podľa toho, kto sa proti tomuto návrhu stavia a kto mlčí, je zjavné, v koho záujme tento návrh je predložený. To je všetko. Ďakujem.
Dostál, Ondrej, poslanec NR SR (2020-12-04):
Vážený pán predsedajúci, vážená pani ministerka, kolegyne, kolegovia, dovoľte, aby som podľa § 73 ods. 1 zákona o rokovacom poriadku vystúpil v prvom čítaní ako spravodajca určený ústavnoprávnym výborom k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 25. januára 2021. Zo znenia vládneho návrhu zákona je zrejmý účel navrhovanej právnej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Zároveň odporúčam vládny návrh zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, otvorte, prosím, všeobecnú rozpravu.
Drucker, Tomáš, minister zdravotníctva SR (2016-09-08):
Aj v rámci predsedníctva sme si dali niektoré témy, ktoré súvisia s tzv. neprenosnými ochoreniami, celosvetovo neprenosné ochorenia, teda ochorenia onkologického charakteru, kardiovaskulárne ochorenia, diabetes, predstavujú viac ako 80 % všetkých ochorení a zhruba viažu 83 % aj všetkých výdajov. Mnohé z týchto ochorení majú riziká, ktoré súvisia aj v oblasti zdravého životného štýlu, nadváha a tak ďalej. Voči všetkým týmto rizikám sa viaže otázka možnej prevencie, to znamená významného zníženia vzniku týchto rizík, a v tomto ohľade aj v rámci predsedníctva si určujeme niektoré aj zámery, ktoré v spolupráci aj s ministerkou pôdohospodárstva chceme ďalej diskutovať v rámci našich partnerov, to je zníženie napríklad počtu alebo základný rámec pre trvalé znižovanie počtu niektorých prvkov v potravinách, ako je nadmerný podiel soli, cukrov, nasýtených mastných kyselín, takisto sú to otázky, ktoré sa týkajú znižovania tabaku, alkoholu, užívanie tabakových a alkoholových produktov. To znamená, tú prevenciu nemôžme vnímať dnes len veľmi skratkovito, a to znamená, že len tým, či sa niekto zaočkuje, alebo nie, aj keď to je tiež súčasťou prevencie. Oblasti, do ktorých treba sa zamerať, alebo na ktoré sa treba zamerať v oblasti prevencie, si vyžaduje skutočne spoluprácu asi všetkých krajín a budú si vyžadovať aj nejaký programový rámec možno na niekoľko rokov, možno dve dekády dopredu, ako trvalo udržateľným spôsobom budeme znižovať niektoré skupiny rizikové, či už potravín, v oblasti životného prostredia, disruptory a tak ďalej a tak ďalej.
Jasaň, Viliam, poslanec NR SR (2013-05-23):
Dajte hlasovať o návrhu pána poslanca Brocku.
Danko, Andrej, predseda NR SR (2017-05-11):
Prosím, prezentujme sa a hlasujeme. (Hlasovanie.) Prítomných 139 poslancov, za 101 poslancov, zdržalo sa 38. Konštatujem, že sme schválili vládny návrh novely zákona č. 355/2007 Z. z. o ochrane, podpore a rozvoji verejného zdravia. Vážení poslanci, vážené poslankyne, vzhľadom na určité zahraničné pracovné cesty poslancov a zajtrajší deň avizujem, že o jedenástej ani o piatej nebude hlasovanie o, dnes o piatej bude a zajtra o jedenástej nebude hlasovanie o návrhoch zákona. Ďakujem. Pokračujeme po dvoch minútach v schôdzi Národnej rady. Ešte sa ospravedlňujem, výbory, pán poslanec Klus.
Andreánsky, Ladislav, poslanec NR SR (2014-12-04):
Ďakujem, pani predsedajúca. Vážené pani poslankyne, kolegovia, kolegyne. V súlade s § 80 ods. 1 zákona o rokovacom poriadku som bol určený predsedom Výboru Národnej rady pre zdravotníctvo spravodajcom k návrhu uvedeného zákona, tlač 1288. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade v prvom čítaní. Prosím, pani predsedajúca, otvorte všeobecnú rozpravu.
Figeľ, Ján, podpredseda NR SR (2012-10-24):
S reakciou na faktické poznámky, pán poslanec Solymos.
Šebová, Zuzana, poslankyňa NR SR (2019-10-23):
Ďakujem za slovo. Vážení kolegovia, dovoľte mi predniesť návrh zákona, ktorým sa mení zákon 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, na rokovanie Národnej rady Slovenskej republiky. Cieľom návrhu zákona je ustanoviť poistencov, na ktorých sa vzťahuje nulový limit spoluúčasti na doplatky na lieky, za doplatky na lieky, zdravotnícke pomôcky a dietetické potraviny. Ide o opatrenie, ktoré sa môže dotknúť približne 1,6 mil. poistencov. Ide o poistencov: deti do šiestich rokov, držiteľov preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom, invalidný dôchodca, invalidný výsluhový dôchodca alebo invalid, ktorému nevznikol nárok na invalidný dôchodok, poberateľ starobného dôchodku, dôchodku z výsluhového zabezpečenia policajtov a vojakov vo veku ustanovenom na vznik nároku na starobný dôchodok, osoba, ktorá má dôchodkový vek, a nevznikol jej nárok na starobný dôchodok. Títo všetci budú mať limit spoluúčasti nula eur za doplatky na lieky. Ďakujem za úvodné slovo a zároveň sa hlásim do rozpravy.
M. Číž, podpredseda NR SR: (2007-06-27):
(Prerušenie rokovania o 12.01 hodine.) (Pokračovanie rokovania o 14.00 hodine.)
Pellegrini, Peter, predseda NR SR (2023-11-15):
Môžte reagovať len na predrečníka, nie na faktické poznámky iných kolegov poslancov.
Pellegrini, Peter, predseda NR SR (2015-05-14):
Prezentujme sa a hlasujme o bodoch spoločnej správy 1 až 12 s odporúčaním gestorského výboru schváliť. (Hlasovanie.) Prítomných 133 poslancov, za hlasovalo 79, zdržalo sa 54 poslancov. Tieto body sme schválili.
Kotleba, Marian, poslanec NR SR (2018-09-17):
Vážená pani podpredsedníčka Národnej rady Slovenskej republiky Nicholsonová, vy ste to nejako emočne neuniesli, to vystúpenie. Ja neviem, čím som si zaslúžil, že ste celé svoje vystúpenie venovali mne, ale asi vám unikla pointa, o ktorej som rozprával. Ja som neútočil na homosexuálov, o ktorých ste sa vy tak vytáčali. Ja som hovoril o tom, že nie je možné, aby sme akékoľvek iné spolužitie povyšovali na úroveň manželstva. A vy sem prídete v emočnom strese a začnete na mňa útočiť a rozprávať o samovražde nejakého dievčaťa. Možnože by si to dievča nezobralo život, pani kolegynka, keby vaša strana nešírila po Slovensku bludy o tom, že preoperovať si pohlavie je normálne a že to je úplne v poriadku. Potom tie deti sú osprostené, nevedia, kde je sever, a potom to takto končí. Treba si vstúpiť do svedomia.
Bugár, Béla, podpredseda NR SR (2018-02-08):
Nech sa páči, prezentujme sa a hlasujme. (Hlasovanie.) Prítomných 136 poslancov, za 26, proti 4, zdržalo sa 100 poslancov, 6 nehlasovali. Návrh nebol schválený Nech sa páči.
Hort, Milan, podpredseda NR SR (2011-10-19):
Pán poslanec Jasaň, nech sa páči.
Gašpar, Tibor, poslanec NR SR (2024-04-30):
Ďakujem za slovo, pán predsedajúci. Kolegyne, kolegovia, podľa čl. 141a ods. 2 písm. c) ústavy Národná rada volí a odvoláva troch členov Súdnej rady. Podľa čl. 141a ods. 5 ústavy člena Súdnej rady možno pred uplynutím jeho funkčného obdobia odvolať kedykoľvek. Dňa 18. apríla 2024 bol ústavnoprávnemu výboru podaný návrh skupiny poslancov na odvolanie členov Súdnej rady zvolených Národnou radou. Podľa § 119 ods. 1 zákona o rokovacom poriadku Národnej rady členovi Súdnej rady musí byť umožnené vyjadriť sa o návrhu na jeho odvolanie. Z toho dôvodu predseda ústavnoprávneho výboru pozval členov Súdnej rady zvolených Národnou radou na svoju 32. schôdzu, ktorá sa uskutočnila 24. apríla 2024. Pozvaní členovia Súdnej rady sa schôdze ústavnoprávneho výboru zúčastnili a vyjadrili sa k návrhu na svoje odvolanie. Ústavnoprávny výbor po prerokovaní návrhu na odvolanie členov Súdnej rady zvolených Národnou radou uznesením č. 48, 78, pardon, prijal stanovisko, ktorým odporúčal Národnej rade, aby odvolala členov Súdnej rady zvolených Národnou radou, a to Andreja Majerníka a Jána Mazáka. Pán predsedajúci, otvorte, prosím, rozpravu.
Kosová, Ingrid, poslankyňa NR SR (2024-01-24):
Ďakujem veľmi pekne za slovo. A ďakujem aj tebe, Michal, a priznám sa, že aj mňa si inšpiroval k tomu, aby som sa zamyslela nad tým, ako by to vyzeralo v tejto spoločnosti, keby sa táto vláda správala spravodlivo a nepresadzovala by svoje záujmy takto mocensky. Hlavne by jej záležalo na ľuďoch a hneď, ako by získali moc, tak by schválili rozpočet, ktorý bežných ľudí nieže ožobračuje, ale myslí napríklad na školstvo alebo zdravotníctvo. Myslím si, že by určite nevzniklo nové ministerstvo a neupratali by svojich ľudí na teplé miestečká, kde sa točia peniaze, pretože tie by smerovali k ľuďom. A už vôbec by sa nevrhli na oslabenie spravodlivosti a právneho štátu, aby si zabezpečili beztrestnosť sebe a svojim ľuďom. Záležalo by im na tom, aby napríklad tí sudcovia a prokurátori, ktorí pripravovali dnes tú novelu, tak boli právoplatne odsúdení. A zaujímali by ich reálne problémy ľudí, napríklad aj detí. Nemali by sme desaťročia problém napríklad s reedukačnými centrami, kde deti žijú v neznesiteľných podmienkach. Tieto deti by neboli vystavené sexuálnemu ani fyzickému násiliu, neboli by zatvárané na izolačkách bez svetla a bez možnosti ísť na toaletu, nežili by bez normálnej postele, na starých matracoch, na zemi, nemali by na stenách v izbách pleseň a vtáčí trus na zemi. Pravdou, bohužiaľ, ale je, že táto vláda pre tieto deti desaťročia neurobila vôbec nič a zaujíma ich len zníženie trestov za ekonomickú trestnú činnosť. Násilie na deťoch nechali niekoľko desaťročí absolútne nepovšimnuté, takže mladí ľudia budú ďalej odchádzať a nebudú sa vracať, také budeme mať Slovensko. Ďakujem. (Potlesk.)
M. Hort, podpredseda NR SR: (2009-02-04):
S reakciou na faktické poznámky sa pán poslanec nehlási. Takže vyhlasujem všeobecnú rozpravu za skončenú, pretože pán poslanec bol posledný, ktorý sa prihlásil do rozpravy. Pýtam sa pána ministra, či chce využiť právo záverečného slova. Nech sa páči.
Šefčík, Marek, poslanec NR SR (2023-06-15):
Ďakujem pekne za slovo. Pán predsedajúci, vážení kolegovia, kolegyne, v rozprave nevystúpil žiaden poslanec. Prosím vás, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Hort, Milan, podpredseda NR SR (2010-10-13):
S faktickou poznámkou ďalej vystúpi pán poslanec Fronc.
Paška, Pavol, predseda NR SR (2014-09-24):
Aha, ďakujem veľmi pekne. To je len tak na okraj.
P. Hrušovský, predseda NR SR: (2003-12-12):
(Hlasovanie.) 147 prítomných, 123 za návrh, 9 proti, 15 sa zdržalo. Návrh sme schválili.
Sulík, Richard, predseda NR SR (2011-02-04):
Pán poslanec Faič.
Krúpa, Juraj, poslanec NR SR (2023-11-23):
66. Ďakujem. Mali sme tu príhovor predsedu HLAS-u, ktorý hovoril, že príde nová politická kultúra, že už sa nebude táto garnitúra alebo moc správať takým arogantným spôsobom, ako sme toho boli svedkami v minulosti. Pán minister, ja, bohužiaľ, musím konštatovať, že to vaše vystúpenie bolo plné vyhrážok, arogancie a opovrhovania. Úplne zbytočne. Čo mi tam chýbalo, že bola taká vecná diskusia. Ja som očakával argumenty alebo protiargumenty k tým argumentom, na základe ktorých bolo podané toto uznesenie, na základe ktorého vás odvolávame. Nič iné sme tu nepočuli, len vyhrážky voči minulej, minulej vláde a predstaviteľov a tak ďalej. A zároveň to bolo také zmixované aj s emóciami, že ako kto bol ako ublížený a tak ďalej a tak ďalej. Ako hlboko a ďaleko chceme ísť, aby sme tu riešili, že kto kde bol ako ublížený, ale ja len spomeniem rodičov Jána a Martiny. Tí sú tiež ublížení. A tí si už svoje deti neuvidia a nebudú ich môcť objať. Takže keď tu chceme riešiť takéto emócie a ublíženia, tak sa nikam nedostaneme a v podstate to len vytvára tú špirálu tej nenávisti, ktorá vyslovene nabáda jedného k tomu, že tu nie je nič iné, len v podstate, áno, pomsta za to, že sa niekto cítil ukrivdený. A myslím si, že to nie je tá správna cesta a potom ešte tu vyhadzovať na oči, že opozícia spolupracuje s Matovičom. No my sme, no my si opozíciu nevyberáme, tak ako vy ste si opozíciu nevyberali, ale ja si spomínam, že minulé volebné obdobie sme spolupracovali úplne veselo s fašistami. Takže áno, boli to fašisti. Takže prosím pekne, zamyslite sa nad tým. Ďakujem.
Pellegrini, Peter, podpredseda NR SR (2020-09-02):
Ďakujem veľmi pekne. Dávam slovo poverenej členke výboru pre zdravotníctvo pani poslankyni Anne Záborskej, aby informovala Národnú radu o výsledku prerokovania návrhu vlády vo výbore. Nech sa páči, pani poslankyňa, máte slovo.
Tomáš, Erik, poslanec NR SR (2022-02-11):
Ďakujem pekne pánovi Tarabovi, len poďakujem, sme tu absolútne v zhode a v súlade so všetkým, čo povedal. A, pán Kazda, ja neviem, buď ste boli hluchý alebo slepý, lebo v 2018. keď ste nepočuli a nevideli tú požiadavku na predčasné voľby, buď z námestí, alebo priamo od vtedajších politikov, a nemám pocit, že by ste boli hluchý a slepý teraz, keď ste počuli alebo mali možnosť počuť a vidieť svojich súčasných kolegov, ktorí to tu dnes hovorili priamo, v priamom prenose. A keď hovoríte, že už bolo referendum o predčasných voľbách, dokonca dvakrát bolo a bolo neúspešné kvôli neúčasti, no tak o to viac sa pýtam, čoho sa bojíte. Však čoho sa bojíte? Však dajte ľuďom túto možnosť a keď si myslíte, že ste taký, ako hovorím už tretíkrát, skvelý, super, paráda, tak ani neprídu, nebudú mať záujem o to referendum. Tak čoho sa bojíte? Ale vy sa bojíte. Vy sa bojíte, že by to mohlo byť historicky druhé úspešné referendum po referende o vstupe do Európskej únie, pretože vy ste tak spackali tú vládnu moc, to riadenie krajiny za ten polčas, čo tu vládnete, že ľudia sú tak naštvaní, 80 %, to je svetový rekord, že po dvoch rokoch 80 % ľudí nenávidí túto vládu, že sa bojíte, že by to referendum úspešné bolo. A tento váš strach vám nedovolí hlasovať za tú novelu ústavy. A demokratmi sa už nikdy, ale, opakujem, nikdy nenazývajte! Nikdy, keď toto urobíte.
Kamenický Ladislav, poslanec NR SR (2013-10-17):
Vážený pán predseda, hlasovali sme o bodoch zo spoločnej správy, teraz môžeme pristúpiť k hlasovaniu o jednotlivých pozmeňujúcich návrhoch. Prvý pozmeňujúci návrh som podal ja, hlasujme o mojom pozmeňujúcom návrhu.
Šeliga, Juraj, podpredseda NR SR (2020-03-25):
Ďakujem pekne, pán navrhovateľ. Chcem sa spýtať, chce sa pani poslankyňa Žitňanská ako spravodajkyňa vyjadriť k rozprave? Nie. Ďakujem. Pristúpime k hlasovaniu, pani poslankyne, páni poslanci, v prvom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení. Je to (tlač 33). Dávam slovo predsedníčke výboru pre sociálne veci pani poslankyni Jane Žitňanskej, aby uviedla hlasovanie. (Hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 33.)
Paška, Pavol, poslanec NR SR (2011-05-17):
Ja už skončím, ja už skončím, pán predseda.
Figeľ, Ján, podpredseda NR SR (2015-09-18):
Ďakujem pekne. Teraz dávam slovo spravodajcovi, ktorým je opäť za gestorský výbor pre financie a rozpočet pán Ladislav Kamenický.
P. Hrušovský, predseda NR SR: (2004-04-06):
Vážené panie poslankyne, páni poslanci, otváram rokovanie 24. schôdze Národnej rady Slovenskej republiky. Prosím, aby ste sa prezentovali a stlačením hlasovacieho tlačidla osvedčili svoju prítomnosť v rokovacej sále a na rokovaní 24. schôdze Národnej rady. 106 poslancov prítomných. Konštatujem, že Národná rada Slovenskej republiky je schopná uznášať sa. Na 24. schôdzi overovateľmi budú poslanci Gábor Gál a Milan Urbáni, náhradníci pani poslankyňa Navrátilová a Jozef Hrdlička. O ospravedlnenie svojej neúčasti na dnešnom rokovacom dni požiadali páni poslanci Fico, Heriban, Kiňo, Mikuš a pán poslanec Opaterný. Na zahraničnej pracovnej ceste sú poslanci Národnej rady Jozef Banáš a Irena Belohorská. Podľa § 24 ods. 1 zákona o rokovacom poriadku som navrhol program rokovania 24. schôdze Národnej rady Slovenskej republiky tak, ako vám bol rozdaný. Pristúpime teraz k schvaľovaniu návrhu programu 24. schôdze. Chcem sa opýtať prítomných pánov poslancov, či sú návrhy na doplnenie alebo zmenu programu. Pokiaľ nie sú, chcem informovať poslancov, že pred rokovaním 24. schôdze Národnej rady som zvolal poslanecké grémium, na ktorom sme sa zaoberali aj navrhnutým programom. Na základe odporúčania poslaneckých klubov dávam návrh, aby vzhľadom na obdobie, v ktorom sa nachádzame pred druhým kolom prezidentských volieb, sa nezneužila pôda Národnej rady na prípadné politické prezentácie svojich názorov k jednotlivým prerokúvaným bodom, aby sme body 3 až 6 vypustili z rokovania 24. schôdze a prerokovali ich na riadnej schôdzi, ktorú sme mali zvolanú, resp. ktorú zvolám po dohode o časovom harmonograme jednotlivých schôdzí a rokovaní Národnej rady na 11. mája 2004. Prosím, páni poslanci, prezentujme sa a hlasujme o návrhu.
Paška, Pavol, predseda NR SR (2013-09-11):
(Hlasovanie.) 141 prítomných, 99 za, 42 sa zdržalo. Návrh sme postúpili do druhého čítania.
Laššáková, Jana, podpredsedníčka NR SR (2015-02-10):
Pán poslanec Viskupič, nech sa páči.
Jurinová, Erika, podpredsedníčka NR SR (2012-10-16):
Ďakujem, pán minister. Dávam slovo spoločnému spravodajcovi z ústavnoprávneho výboru poslancovi Antonínovi Cicoňovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
V. Veteška, podpredseda NR SR: (2007-05-10):
(Hlasovanie.) Prítomných 129, za 128, proti 0, zdržal sa 1. Konštatujem, že Národná rada pridelila návrh tohto zákona, určila gestorský výbor a lehoty na jeho prerokovanie v druhom čítaní. Ďalej prosím predsedu výboru pre vzdelanie, mládež, vedu a šport, pána poslanca Ferdinanda Devínskeho, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 275).
B. Bugár, podpredseda NR SR: (2003-04-24):
B. Hanzel, poslanec: Áno, ďakujem. Moja otázka bola veľmi krátka, odpoveď bola už taká obšírnejšia a veľa vecí bolo vlastne vymenovaných už z toho, čo platí. Ja som vás chcel len poprosiť, pán minister, či by ste veľmi krátko a heslovite nepovedali, čo občanov čaká tento rok okrem toho, čo už sa urobilo, čo ich čaká budúci rok, tak, aby tomu ľudia rozumeli, teda nemyslím teraz v rôznych tabuľkách, ale jednoducho, a potom, aký to bude mať vplyv na ich rodinný rozpočet, na štátny rozpočet a prípadne na zlepšenie zdravotnej starostlivosti. Ďakujem.
T. Cabaj, podpredseda NR SR: (2009-12-10):
Dávam teraz slovo spravodajcovi, ktorého gestorský výbor pre pôdohospodárstvo, životné prostredie a ochranu prírody určil, a to je pán poslanec Tibor Lebocký, aby informoval Národnú radu o výsledku prerokovania tejto správy vo výbore.
Hrušovský, Pavol, predseda NR SR (2011-10-19):
Páni poslanci, hlasujeme o bodoch zo spoločnej správy pod poradovými číslami 1 až 10. Ústavnoprávny výbor ich odporúča schváliť. (Hlasovanie.) 149 prítomných, 79 za, 69 proti, 1 sa zdržal. Schválili sme návrh.
B. Bugár, podpredseda NR SR: (2003-02-27):
R. Hamerlik, poslanec: Ďakujem za slovo, pán predsedajúci. Milé dámy, vážení páni, na úvod môjho krátkeho vystúpenia chcem uviesť iba toľko, že tak ako väčšina z nás všetkých, aj ja podporujem vládny návrh tohto zákona. Avšak v záujme jeho zlepšenia a spresnenia predkladám nasledujúci pozmeňujúci návrh. K čl. I bodu 18 § 40b ods. 1 za druhú vetu vložiť novú vetu, ktorá znie: „Ministerstvo pôdohospodárstva Slovenskej republiky vyčlení z hospodárenia štátneho podniku Slovenský vodohospodársky podnik Banská Štiavnica majetok, ktorý slúži na zabezpečenie výkonu kompetencií na úseku hydromeliorácií vrátane práv a povinností vyplývajúcich z pracovnoprávnych a iných právnych vzťahov na štátny podnik, ktorý zriadi Ministerstvo pôdohospodárstva Slovenskej republiky.“ Totižto podľa § 6 ods. 2 zákona č. 111/1990 o štátnom podniku v znení neskorších predpisov môže sa majetok štátnemu podniku odňať iba v prípadoch a za podmienok ustanovených zákonom. V súvislosti s prechodom kompetencií vo vodnom hospodárstve na Ministerstvo životného prostredia Slovenskej republiky v navrhovanom znení § 40b nie je riešená otázka prechodu majetku štátnych podnikov. Rozdelením Slovenského vodohospodárskeho podniku Banská Štiavnica na dva právne subjekty v súlade so zákonom o štátnom podniku by sa úplne narušila kontinuita procesov spojených s transformáciou majetku štátu závlahových a odvodňovacích zariadení. Uvedený majetok je svojím charakterom určený k efektívnejšiemu využívaniu poľnohospodárskej pôdy. Preto navrhujeme jeho vyčlenenie z hospodárenia Slovenského vodohospodárskeho podniku, štátny podnik, Banská Štiavnica pred prechodom zakladateľskej pôsobnosti na Ministerstvo životného prostredia Slovenskej republiky. Vyčlenený majetok Ministerstvo pôdohospodárstva Slovenskej republiky následne vloží do novozaloženého štátneho podniku. Ďakujem za pozornosť.
Janckulík, Igor, poslanec NR SR (2017-10-19):
Pán predsedajúci, v rozprave k návrhu zákona nevystúpil nikto. Pán predsedajúci, môžeme pristúpiť k hlasovaniu o pozmeňujúcich návrhoch zo spoločnej správy. O bodoch 1 a 2 spoločne s návrhom gestorského výboru schváliť.
Šeliga, Juraj, podpredseda NR SR (2020-09-25):
Pán poslanec Szőllős.
Bugár, Béla, podpredseda NR SR (2017-10-11):
Prezentujme sa a hlasujeme o bodoch zo spoločnej správy. (Hlasovanie.) Prítomných 137 poslancov, za 96, zdržalo sa 40 poslancov, 1 nehlasoval. Body zo spoločnej správy sme schválili. Nech sa páči.
B. Bugár, podpredseda NR SR: (2003-11-04):
B. Brestenská, poslankyňa: Čiže na samostatné vyňatie, na samostatné hlasovanie bod 40 zo spoločnej správy a zároveň dovolím si teda predložiť pozmeňujúci návrh, namiesto tohto bodu 40, kde bola vlastne u nás v klube veľká diskusia, to už tu zaznelo aj od pani spravodajkyne, o základnom umeleckom školstve, kde sme veľmi dlho diskutovali o tom, aby neboli tieto základné umelecké školy dotknuté z hľadiska toho, že cítili určité nebezpečie zániku s tým, že nebudú financované štátom s tým, že sa menia tie podmienky, ako boli navrhované v zákone, tak na základe naozaj veľmi serióznej a dlhej diskusie sme sa došli k tomuto pozmeňujúcemu návrhu, ktorý si dovolím predložiť. V čl. 3 v bode 3 v § 33a ods. 5 znie: Bod 5, v základných umeleckých školách, ktorých zriaďovateľom je orgán vykonávajúci štátnu správu v školstve, prispievajú žiaci na úhradu nákladov spojených so štúdiom takto: a) v prípravnom štúdiu v individuálnom vyučovaní platia žiaci mesačný príspevok, ďalej už len príspevok, vo výške najmenej 2 % a najviac 10 % sumy životného minima pre jednu plnoletú fyzickú osobu podľa osobitného predpisu. Dané 4aa. V skupinovom vyučovaní platia žiaci príspevok vo výške najmenej 1 %, najviac 5 % sumy životného minima pre jednu plnoletú fyzickú osobu podľa osobitného predpisu 4aa. b) v základnom štúdiu v individuálnom vyučovaní hlavého predmetu platia študenti, žiaci, príspevok najmenej 2 % a najviac 10 % sumy životného minima pre jednu plnoletú fyzickú osobu podľa osobitného predpisu a v skupinovom vyučovaní hlavného predmetu platia žiaci príspevok vo výške najmenej 1 a najviac 5 % sumy životného minima pre jednu plnoletú fyzickú podľa osobitného predpisu. c) v štúdiu pre dospelých v individuálnom vyučovaní platia žiaci, ktorí majú vlastný príjem, príspevok vo výške najmenej 5 % a najviac 25 % sumy životného minima pre jednu plnoletú fyzickú osobu podľa osobitného predpisu, v skupinovom vyučovaní hlavného predmetu platia žiaci, ktorí majú vlastný príjem, príspevok vo výške 5 % najmenej a najviac 15 % sumy životného minima pre jednu plnoletú fyzickú osobu podľa osobitného predpisu. Žiaci, ktorí nemajú vlastný príjem, platia príspevok žiaka na úhradu nákladov podľa písm. b). Poznámka pod čiarou s odkazom 4aa) a 4ab) znejú. 4aa) § 2 písm. a) zákona č. 125/1998 Z. z. o životnom minime a ustanovení súm na účely štátnych sociálnych dávok v znení neskorších predpisov, 4ab) v § 7 až § 9 zákona č. 195/1998 Z. z. o sociálnej pomoci v znení neskorších predpisov. Poznámka pod čiarou s odkazom 4ac) sa vypúšťa. Návrh zreálňuje maximálnu výšku poplatkov s cenovou hladinou a umožňuje variabilne prispôsobiť výšku poplatkov podmienkam jednotlivých regiónov a umožňuje základným umeleckým školám správať sa trhovo podľa podmienok jednotlivých regiónov. Prosím vás, práve v rámci tohto kompromisu, ku ktorému sme dospeli, aby ste tento návrh pozmeňujúci podporili. Veľmi pekne ďakujem.
Laššáková, Jana, podpredsedníčka NR SR (2015-12-02):
Na vystúpenie pána poslanca faktické poznámky nie sú. Nech sa páči, pán poslanec Kuffa, máte slovo.
Dostál, Ondrej, poslanec NR SR (2023-02-09):
Ďakujem, pán minister, za odpoveď, aj pánu premiérovi za to, že ju poslal. A, ale chcel by som teda upozorniť, že pýtal som sa na prenesený výkon štátnej správy, čo nie je ani tak problém samospráv ako samotného štátu, ktorý by to mal aj riadne financovať. A nie je teda pravda, že samosprávy v tejto veci neurobili nič. Združenie miest a obcí Slovenska v roku 2019 publikovalo analýzu, ktorá tie problémy, o ktorých som hovoril alebo na ktoré sa pýtam, pomenovala, analyzovala. Únia miest dokonca pripravila pred voľbami 2020 komplexný materiál a vláda zriadila komisiu, ale tá komisia v tomto volebnom období nepochybne nebude mať už žiadne, žiadne výsledky v zmysle, že by, že by niečo z toho, k čomu aj, ak aj zanalyzuje, sa mohlo premietnuť do reality, na to je už pomerne neskoro. A ja som položil tú otázku najmä v tom kontexte, že v podstate na to isté som sa pýtal pána premiéra na jeseň roku 2021 a pán premiér vtedy, rok a pol od volieb, úprimne priznal, že tejto veci sa nevenuje patričná pozornosť, lebo sa riešia iné prioritné oblasti, ktoré teda neboli, neboli ani vyvolané vedomou snahou vlády. Lenže prešiel odvtedy ďalší rok a pol a ako je vidno z dostupných informácií, tak možno okrem ministerstva dopravy, ktoré urobilo aspoň akú-takú aktualizáciu tých výnosov, ostatné rezorty neurobili ani to a idú podľa, podľa kritérií a parametrov z tých predchádzajúcich rokov a samosprávy jednoducho nemajú, opakujem, nemajú zdroje na prenesený výkon štátnej správy a musia to dofinancovať z vlastných.
V. Veteška, podpredseda NR SR: (2007-01-30):
(Hlasovanie.) Prítomných je 143 poslancov, za 61, proti 76, zdržali sa 4, nehlasovali 2. Neschválili sme tento procedurálny návrh.
Fronc, Martin, poslanec NR SR (2010-07-08):
Sľubujem. (Potlesk.)
Fecko, Martin, poslanec NR SR (2023-02-08):
Áno, dvanásta hodina sa priblížila. Dobre, pán predsedajúci, ďakujeme za upozornenie. Takže preruším ja rozpravu a budeme pokračovať po štrnástej hodine.
Bugár, Béla, podpredseda NR SR (2010-08-04):
Ďakujem pekne. Pán podpredseda Fico, vy sa pýtate, čo s rozvratom, kde a aké prostriedky máme. No treba počúvať. Tak minimálne vám jedno poviem. No tak my sme povedali viackrát, že, samozrejme, budeme šetriť tam, kde je to účelné, kde je to možné. Vy ste sľubovali, že znížite byrokraciu o 20 %. Zabudli ste povedať, že ste si pomýlili znamienko, nechávate nám oveľa väčšiu byrokraciu a ešte k tomu s vysokým odstupným. Tam budeme šetriť. Hľadáte, kde je rozvrat. Jeden vám poviem, tzv. zrušené ministerstvo životného prostredia. Ani meter štvorcový plochy sme neušetrili, ani jedného človeka ste nám neušetrili, a keď hovorím o nás, tak hovorím o Slovensku. Ale ste tam zanechali v rozvrate celý systém, nie sú peniaze a neboli ani peniaze a neboli ani výplaty. To je rozvrat podľa mňa. Kritizujete, čo sa nedostalo do programového vyhlásenia vlády z volebných programov jednotlivých koaličných strán. Nuž treba si uvedomiť, že toto je koalícia štyroch strán, no a my sa snažíme o partnerské vzťahy. A dobré partnerské vzťahy potom zanechajú dobre zrealizovateľné kompromisy. No a ešte ste sa pýtali aj to, v čom bude asi tá zmena vládnutia. No, pán podpredseda parlamentu, pán predseda Smeru, bude v štýle robenia politiky. Vy ste tu rozdávali žlté karty, vy ste hovorili o troch minútach, do troch minút padne člen vlády, ktorý má padnúť. My to nebudeme hovoriť, my budeme konať. (Potlesk.)
Danko, Andrej, predseda NR SR (2018-03-26):
Na vystúpenie pani poslankyne jedna faktická. Uzatváram možnosť prihlásenia. Pani poslankyňa Zemanová.
J. Halecký, poslanec: (2009-06-24):
Národná rada Slovenskej republiky po a konštatuje, že návrh účtovej závierky Sociálnej poisťovne za rok 2008 bol predložený v súlade s § 122 ods. 4 písm. c) bod 3 zákona Národnej rady Slovenskej republiky č. 461/2003 Z. z. o sociálnom poistení v znení neskorších predpisov v termíne určenom na predloženie návrhu štátneho záverečného účtu Slovenskej republiky. Po b schvaľuje účtovnú závierku Sociálnej poisťovne za rok 2008 s tým, že celková tvorba fondov a výdavky boli: tvorba fondov 176 183 395-tisíc Sk, výdavky, náklady 152 793 230-tisíc Sk, bilančný rozdiel bol 23 390 365-tisíc korún. Pán predseda, dajte hlasovať.
Puškárová, Paula, poslankyňa NR SR (2023-12-20):
Ďakujem veľmi pekne, pán predsedajúci. Ja si dovolím zareagovať na argument, že školstvo nie je prioritou tejto vlády. Budem stručná, aby sme to skutočne nenaťahovali. Môžem vám uistiť, že vysoké školstvo tento rozpočet prijal skutočne s obrovskou úľavou. Za posledné tri roky sa začalo utápať a chátrať práve kvôli znižujúcim sa každoročne výdavkom aj na vedu a výskum, a to nehovorím o malých sumách, to hovorím skutočne o miliónoch eur, takže tento rozpočet prvýkrát aj v rade vysokých škôl, ale aj teda Slovenská rektorská konferencia konečne mohla s úľavou konštatovať, že došlo k navýšeniu. A navýšeniu aj na základe kvality, čo je napríklad garantované aj výkonnostnými zmluvami a merateľnými ukazovateľmi. Ďakujem veľmi pekne. (Potlesk.)